ສານ​ສູງ​​ອິນ​ເດຍ​​ ເຫັນ​ດີ​ນໍາ ​​ຮ່າງ​ກົດໝາຍ​ ຕ້ານ​ການ​ຮັກຮ່ວມ​ເພດ
ກົດໝາຍ​ດັ່ງກ່າວ​ນີ້ ​​ໃຫ້​ໂທດ​ແກ່ ພວກຮັກຮ່ວມເພດ ຂັ້ນ​ຮ້າຍ​​ແຮງ ຄືຈໍາ​ຄຸກເຖິງ 10 ປີ​ໄດ້.
ສານສູງຂອງອິນເດຍໄດ້ຕັດສິນ ເຫັນດີນໍາຮ່າງກົດໝາຍປາງ ສັດຕະວັດທີ 19 ທີ່ເຮັດໃຫ້ການມີເພດສໍາພັນກັບຄົນເພດ ດຽວກັນນັ້ນ ເປັນອາຊະຍາກໍາ ຊຶ່ງເປັນການລົບລ້າງການ ຕັດສິນໃຈໃນເມື່ອກ່ອນຂອງສານ ສານສູງສຸດໄດ້ອອກຄໍາຕັດສິນໃນວັນພຸດມື້ນີ້ ວ່າການຕັດສິນ ຂອງສານສູງເມື່ອ ປີ 2009 ນັ້ນ ທີ່ໄດ້ລົບລ້າງກົດໝາຍດັ່ງກ່າວ ນັ້ນ ບໍ່ຖືກຕ້ອງຕາມລັດຖະທໍາມະນູນ ຊຶ່ງສານກ່າວວ່າ ການຕັດ ສິນໃຈກ່ຽວກັບເລື້ອງນີ້ ຄວນຈະມາຈາກພວກຜູ້ແທນສະພາ ແຫ່ງຊາດອິນເດຍ ກໍຄືຝ່າຍນິຕິບັນຍັດ ບໍ່ແມ່ນຝ່າຍຕຸລາການ ຄໍາຕັດສິນຂອງສານສູງສຸດໃນມື້ນີ້ ໄດ້ສ້າງຄວາມປາໄຊໃຫ້ແກ່ພວກທີ່ສະໜັບສະໜຸນ ພວກຮັກຮ່ວມເພດ ທີ່ໄດ້ຄາດຫວັງວ່າສານສູງສຸດຈະຍັງເຫັນດີກັບຄໍາຕັດສິນເມື່ອປີ 2009 ນັ້ນຢູ່ ພວກນັກເຄື່ອນໄຫວທີ່ຢູ່ຂ້າງນອກສານ ໄດ້ບອກກັບພວກນັກຂ່າວວ່າ ກົດໝາຍໃໝ່ນີ້ອະນຸຍາດໃຫ້ຕໍາຫຼວດ ຮາວີກັ່ນແກ້ງພວກທີ່ຮັກຮ່ວມເພດທັງຫຼາຍ ຫຼື ກະເທີຍນັ້ນໄດ້ ທະນາຍຄວາມ Anand Grover ກ່າວວ່າ ພວກເຄື່ອນໄຫວເພື່ອສິດທິຂອງພວກຮັກ ຮ່ວມເພດ ຈະສືບຕໍ່ ຕໍ່ສູ້ເພື່ອສິດທິດັ່ງກ່າວ ການຕັດສິນໃຈຂອງສານ ເມື່ອປີ 2009 ໄດ້ກ່າວວ່າ ກົດໝາຍທີ່ຕໍ່ຕ້ານ ພວກທີ່ພົວພັນໃນ “ ນັ້ນ ແມ່ນເປັນການລະເມີດຕໍ່ສິດທິຂັ້ນພື້ນຖານຂອງຊາວອິນເດຍ ກົດໝາຍດັ່ງກ່າວນີ້ ໃຫ້ໂທດແກ່ພວກຮັກເຮ່ວມເພດຂັ້ນຮ້າຍແຮງ ຄືຈໍາຄຸກເຖິງ 10 ປີໄດ້